cyanic-selkie/wikianc huggingface dataset:
Յալչին Ադիգյոզալով
Կենսագրություն
Յալչին Ադիգյոզալովը ծնվել է 1959 թվականին Բաքվում ։ Նա ադրբեջանցի կոմպոզիտոր Վասիֆ Ադիգյոզալովի որդին է։ Նա ստացել է իր առաջին կրթությունը Բյուլ-բյուլի անվան միջնակարգ դպրոցում։ 1982 թվականին ավարտել է Բաքվի երաժշտական ակադեմիան։ 1983 թվականին ընդունվել է Ն. Ա. Ռիմսկի-Կորսակովի անվան Սանկտ Պետերբուրգի պետական կոնսերվատորիա։ 1984-1989 թվականներին կրթությունն է ստացել Լենինգրադի կոնսերվատորիայում հայտնի դիրիժոր ՛Ի.Ա. Մուսինի դասարանում։ Կոնսերվատորիայի ավարտելուց հետո վերադարձել է Բաքու։ Բաքու վերադառնալուց հետո նա սկսեց գործել որպես դիրիժոր պետական ֆիլհարմոնիայի Ու.Հաջիբեկովի անվան Ադրբեջանի պետական սիմֆոնիկ նվագախմբում։ 1991-1992 թվականներին նա փորձն է անցել Վիեննայի երաժշտական ակադեմիայում։ Յալչին Ադիգյոզալովը 1991 թվականից մինչև 1998 թվականը եղել է Ուզեիր Հաջիբեկովի անվան Ադրբեջանի պետական սիմֆոնիկ նվագախմբի գեղարվեստական ղեկավար և գլխավոր դիրիժոր։ 2001 թվականից Ադիգյոզալովը հանդիսանում է Ստամբուլի օպերայի և բալետի թատրոնի դիրիժորը ։
1997 թվականից սկսած զբաղվել է մանկավարժական գործունեությամբ։ Բաքվի երաժշտական ակադեմիայի դոցենտն է։ 2000 թվականից Յալչին Ադիգյոզալովը Բաքվի երաժշտական ակադեմիայի պրոֆեսորն է ։
2012 թվականի սեպտեմբերի 14-ին արժանացվել է Ադրբեջանի Հանրապետության ժողովրդական արտիստի կոչմանը ։
Ծանոթագրություններ
Կատեգորիա:Ադրբեջանցի դիրիժորներ Կատեգորիա:Ադրբեջանցի երաժշտական մանկավարժներ Կատեգորիա:Սանկտ Պետերբուրգի կոնսերվատորիայի շրջանավարտներ
Տարվա մարդը (ֆիլմ)
«Տարվա մարդ»(Man of the Year), ռեժիսոր Բերի Լևինսոնի ֆիլմը։  Ֆիլմը թողարկվել է 2006 թվականի հոկտեմբերի 13-ին և նկարահանվել է Տորոնտոյում և Համիլտոնում, Օնտարիոյում, ինչպես նաև Վաշինգտոն ԿՇ-ի որոշ մասերում ։
Սյուժե
Ներկայիս քաղաքական թեմաներով երգիծական հեռուստատեսային շոուների հանրահայտ հաղորդավար Թոմ Դոբբսը հանդիսատեսներից մեկի առաջարկով առաջադրվում է ԱՄՆ-ի նախագահի պաշտոնում։ Շնորհիվ ժողովրդական ճանաչման, նա հայտնվել է նախագահի թեկնածուների եռյակում։ Հեռուստաշոուի նրա թիմը աջակցում է նրան և օգնում կազմակերպել նախընտրական քարոզարշավ, որի արդյունքում Դոբսի ժողովրդականությունը որպես թեկնածու կտրուկ աճում է։ Գալիս է ընտրությունների օրը։ Ամերիկացիները քվեարկում են ՝ օգտագործելով Դելակրա էլեկտրոնային համակարգը։ Դոբսի պրոդյուսեր և ընկեր Ջեկ Մենկենը հայտնվում է հիվանդանոցում, և այնտեղ Դոբբսը, ով եկել էր նրան այցելելու, հեռուստատեսությամբ տեղեկանում է իր հաղթանակի մասին։ Սենսացիա։ Թստրադային աստղը նախագահ է։ Դոբբսի հաղթանակը անակնկալ չէ, մարդիկ սիրում է իր կատակերգուին և վստահում են նրան։ Բայց հաղթանակը նույնքան պատահական էր, որքան ընտրությունների վերաբերյալ նրա ամբողջ մտահղացումը։ Դելակրոյի աշխատակիցը, ով համակարգը փորձարկել է, հայտնաբերում է, որ քվեների հաշվարկի ծրագրում սխալ կա։ Հաշվարկները սխալ են։ Տարվա մարդ պետք է դառնալ մեկ այլ թեկնածու։ Աղջիկը սարսափած է։ Ընկերությունը գերադասում է թաքցնել սխալը սկանդալից խուսափելու համար, իսկ աղջկան հորդորում են լռել։ Բայց նա, գիտակցելով, որ ժողովուրդը խաբված է, որոշում է ամեն ինչ պատմել նորաթուխ նախագահին ...
Արտաքին հղումներ
Կատեգորիա:Անգլերեն ֆիլմեր Կատեգորիա:2006 ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Բարրի Լևինսոնի ֆիլմեր Կատեգորիա:Universal Pictures ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Տորոնտոյում նկարահանված ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան ռոմանտիկ ֆիլմեր Կատեգորիա:2000-ականների ռոմանտիկ կինոկատակերգություններ Կատեգորիա:Ամերիկյան ռոմանտիկ կինոկատակերգություններ
Ասխաչնի
Ասխաչնի (Асхачный), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Շապինա գոտի ձախ ափին՝ 101 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Աշխարհիկ կյանք (ֆիլմ)
«Աշխարհիկ կյանք» (Café Society, այլ տարբերակներ`«Գեղեցիկ մարդիկ», «Ակումբային հանրություն» և «Աշխարհիկ հասարակություն» ), Վուդի Ալլենի ամերիկյան կատակերգական մելոդրաման, որը նկարահանել է սեփական սցենարով` 2016 թվականին։
Սյուժե
Ֆիլմի գործողությունները տեղի են ունենում 1930-ական թվականներին ԱՄՆ-ում։ Ֆիլմը պատմում է Բոբբի Դորֆման անունով երիտասարդի պատմությունը, որը Բրուքլինի հրեական ընտանիքից է։ Նրա քույրը՝ Էվելինը ուսուցիչ է, իսկ եղբայրը՝ Բենը (Քորի Ստոլը), ավազակ և գիշերային ակումբի սեփականատեր։ Բոբին Նյու Յորքից Հոլիվուդ է մեկնում և փորձում է աշխատանք գտնել կինոարտադրության բնագավառում, հորեղբոր`հանրաճանաչ կինոռեժիսոր Ֆիլ օգնությամբ։ Բոբին ստիպված է լինում երկար սպասել ընդունելության սրահում, նախքան Ֆիլը վերջապես ժամանակ գտնի նրան ընդունելու համար։ Ֆիլը աշխատանք է գտնում Բոբիի համար և հրահանգում է իր գեղեցիկ քարտուղարուհի Վոնին (Քրիստեն Ստյուարտ), որպեսզի վերջինս ծանոթացնի նրան տեղական հասարակական կյանքի տարբեր բնագավառների հետ։
Բոբին սիրահարվում է Վոնիին։ Նա նույնպես անտարբեր չէ նրա նկատմամբ, բայց հայտնում է, որ ընկեր ունի, ով, ըստ նրա ուղևորության մեջ է։ Պատահականորեն, պարզվում է, որ Վոնիի «ընկերը» ոչ այլ ոք է, քան Ֆիլը, ով խոստացել է, որ հանուն նրա կբաժանվի կնոջից, ինչը ի վերջո անում է։ Բոբին վերադառնում է Նյու Յորք և Բենին պատկանող ակումբում աշխատում է որպես կառավարիչ։ Ակումբում Բոբին հանդիպում է Վերոնիկային` գեղեցիկ կին, որը վերջերս բաժանվել է ամուսնուց և ամուսնանում է նրա հետ։
Որոշ ժամանակ անց ամուսնացած Ֆիլը և Վոնին ժամանում են Նյու Յորք և այցելում ակումբ, որտեղ աշխատում է Բոբին։ Բոբին և Վոնին պայմանավորվում են հանդիպել։ Երբ նրանք շրջում են Կենտրոնական այգում, նրանց զգացմունքները բռնկվում են, և նրանք համբուրվում են կամրջի վրա։
Պրեմիերա և վարձույթ
Ֆիլմի համաշխարհային պրեմիերան տեղի է ունեցել 2016 թվականի մայիսի 11-ին ՝ Կաննի կինոփառատոնի արտամրցութային ծրագրի շրջանակներում։ Այսպիսով, Վուդի Ալենը դարձավ առաջին ռեժիսորը, որի ֆիլմերը երեք անգամ ցուցադրվել են Կաննի կինոփառատոնի բացման ժամանակ։
Ֆիլմի պրեմիերան ԱՄՆ-ում տեղի է ունեցել 2016 թվականի մայիսի 19-ին Սիեթլի միջազգային կինոփառատոնի բացման ժամանակ. Ожидается, что фильм будет выпущен в ограниченный прокат в США 15 июля 2016 года, а с 29 июля 2016 года он перейдёт в более широкий прокат :
Արտաքին հղումներ
Կատեգորիա:2016 ֆիլմեր Կատեգորիա:Վուդի Ալլենի ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Lionsgate ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2010-ականների ռոմանտիկ դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան դրամա ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում 1930-ականներին
Կոնստանտինոս Ստեֆանոպուլոս
Կոնստանտինոս Ստեֆանոպուլոս (Κωνσταντίνος Στεφανόπουλος,, հույն իրավաբան, քաղաքագետ, Հունաստանի նախկին նախագահ։
Կենսագրություն
1954 թվականին ավարտել է Աթենքի համալսարանի իրավաբանական ֆակուլտետը և մինչև 1974 թվականին աշխատել է մասնագիտությամբ որպես Պատրաս քաղաքի փաստաբանական միությունում։ 1958 թ. առաջին անգամ մասնակցել է ընտրություններին Արմատական ժողովրդական միություն կուսակցության (Εθνική Ριζοσπαστική Ένωση) կողմից և առաջին անգամ 1964 թ. ընտրվել է Պառլամենտի անդամ։ 1974, 1977, 1981 և 1985 թվականներին վերընտրվել է Պառլամենտ Նոր Դեմոկրատիա կուսակցությունից (Νέα Δημοκρατία «Ν.Δ.»)։
Հետագա յոթ տարիները նա աշխատել է Նոր Դեմոկրատիայի կառավարության մեջ որպես Ներքին գործերի նախարար (1974 թվականի նոյեմբերից 1976 թվականի սեպտեմբեր), Աշխատանքի և հասարակական ապահովագրության նախարար(1976 թվականի սեպտեմբերից 1977 թվականի նոյեմբեր)և նախարար առանց պորտֆելիя (1977—1981 թթ.)։
1985 թվականի օգոստոսին Կոնստանտինոս Ստեֆանոպուլոսը հավակնել է Նոր Դեմոկրատիա կուսակցության ղեկավարի պաշտոնին, բայց անարդյունք։ Այդ անհաջողությունից հետո նա լքում է կուսակցությունը և նույն տարվա սեպտեմբերի 6-ին ստեղծում է իր կուսակցությունը՝ Դեմոկրատական Թարմացումները։ (հուն. Δημοκρατική Ανανέωση "ΔΗ.ΑΝΑ.).
1989 թվականին նա ընտրվել է Պառլամենտի անդամ Աթենքի թաղապետարանի կողմից։ Միաժամանակ մինչև 1994 թվականը նա ղեկավարում էր Դեմոկրատական Թարմացումներ կուսակցությունը, մինչև դրա լուծարվելը։
Նախագահություն
Նախագահության ընտրությունների ժամանակ 1995 թվականին, Քաղաքական Գարուն կուսակցությունը (հուն. Πολιτική Άνοιξη «ΠΟΛΑΝ») ներկայացրեց Կոնստանտինոս Ստեֆանոպուլոսի թեկնածությունը և այդ ու Համահունական Սոցիալիստական Շարժում (հուն. Πανελλήνιο Σοσιαλιστικό Κίνημα «ΠΑΣΟΚ»)կուսակցությունների աջակցության շնորհիվ 1995 թվականի մարտին 8-ին նա ընտրվեց Հունաստանի նախագահ։ 151 ձայն հավաքելով, նա ընտրվեց Հունաստանի 5-րդ նախագահ, 1974 թվականի կառավարության ժողովրդավարական շարժման վերականգնումից հետո։ Կոնստանտինոս Ստեֆանոպուլոսը դարձավ Կոնստանտինոս Կարամանլիսի հետնորդը 1995 թվականի մարտի 10-ից։ 2005 թվականին պաշտոնապես երկրորդ անգամ վերընտրվեց, իսկ նրա հետնորդը դարձավ Կարոլոս Պապուլիասը։ Իր նախագահության տարիներին նա ձեռք բերեց համաշխարհային ճանաչում, չնայած որ զսպված և խիստ դիրքորոշում ուներ։
Մրցանակներ
Կոնստանտինոս Ստեֆանոպուլոսը արժանացել է բազմաթիվ երկրների մրցանակների և շքանշանների։ Ներկայումս նա հանդիսանում է Հունաստանի և այլ երկրների քաղաքների պատվավոր քաղաքացի։
Ծանոթագրություններ
Կատեգորիա:Հունաստանի նախագահներ Կատեգորիա:Աթենքի համալսարանի շրջանավարտներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Հույն իրավաբաններ Կատեգորիա:Հունաստանի քաղաքական գործիչներ
Վոխիլա
Վոխիլա  (Вохила), գետ Ռուսաստանում, հոսում է Բաշկորտոստանի հանրապետությունով։ Գետաբերանը գտնվում է Չակմագուշ գետի ձախ ափից 11 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Աի, գետի ենթաավազանը Սպիտակ գետն է, գետի գետային ավազանը Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Պերվոմայսկի (Մայկոպի շրջան)
Բնակչությունը
Պերվոմայսկի ավանն ունի բնակիչ։
Բնակիչներն զբաղվում են ծխախոտի և եգիպտացորենի մշակությամբ, պտղաբուծությամբ և անասնապահությամբ։ Ավանն ունի միջնակարգ դպրոց, ակումբ և բուժկայան։
Պատմությունը
Պերվոմայսկին հիմնադրել են շրջակա գյուղերից եկած հայերը` 1947 թվականին։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Ադըղեայի Մայկոպի շրջանի բնակավայրեր Կատեգորիա:1947 թվականին հիմնադրված բնակավայրեր
Ավետարան (4660)
Ավետարան (4660), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4660 թվի տակ։ Ձեռագիրը գրվել է 1711 թվականին Քրիստոսատուր գրիչի կողմից Կաֆայում։ Ծաղկող՝ Տէր Գէորգ ։ Ստացողը եղել է Դանիէլ Փառակեցին։ Գրված է թղթի վրա, որը ունի 23x20 չափս։ Ձեռագիրը կազմված է 135 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ ստվարաթուղթ։ Հիշատակարաններ գրչի՝ 134ա ։
Ծանոթագրություններ
Կատեգորիա:Մատենադարանի ձեռագրեր
Բալխաչ
Բալխաչ (Балхач), գետ Կամչատկա թերակղզի՝ Ռուսաստանում։ Գետի երկարությունը 30 կմ է։ Թափվում է Մեծ Կիմիտինա գետի ձախ ափին՝ 67 կմ հեռավորության վրա։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Անտառային արահետում
«Անտառային արահետում» («На лесной тропе»), խորհրդային նկարված մուլտիպլիկացոն ֆիլմ՝ ստեղծված ռեժիսոր Վյաչեսլավ Կոտյոնոչկինի կողմից «Սոյուզմուլտֆիլմ» ստուդիայում 1975 թվականին։
Սյուժե
Մուլտֆիլմը ունի դաստիարակչական բովանդակություն բնապահպանական թեմատիկայով։
Ամռանը նորաձև հագնված աղվեսն ու իր կինը մոտորանավակով գետով գնում են անտառ զբոսախնջույքի։ Հիանալով բացատի գեղեցկությամբ՝ նրանք անմիջապես սկսում են կտրել ծառերն ու ճյուղերը, ձկներին սատկացնել, բենզինով խարույկ վառել, ջարդել շշեր, աղբ թափել ու աղմուկ բարձրացնել անտառում։ Նապաստակը տեսնում է խարույկի ծուխն ու որոշում, որ հրդեհ է։ Աղվեսների այդ անպատշաճ վարքի հետ չի պատրաստվում հաշտվել անտառի ոչ մի բնակիչ։ Իր ընկերներ արջուկի ու ջրարջի հետ նապաստակը որոշում է պատժել նրանց։ Վերջում նապաստակը գիտակցում է իր սխալը։
Թողարկում DVD-ով
Մուլտֆիլմը թողարկվել է DVD-ով մուլտֆիլմերի «Անտառային պատմություններ» («Лесные истории») ժողովածուում «Крупный план» ընկերության կողմից։ Սկավառակում ընդգրկվել են նաև հետևյալ մուլտֆիլմերը՝ «Անտառային համերգ» («Лесной концерт», 1953), «Կռվարար արջուկը» («Мишка-задира», 1955), «Անտառային պատմություն» («Лесная история», 1956), «Մաշենկան ու արջը» («Машенька и медведь», 1960), «Երեք արջ» («Три медведя», 1958), «Ո՞ւմն են անտառում կոները» («Чьи в лесу шишки?», 1965), «Աղվեսը, արջն ու սայլակով մոտոցիկլետը» («Лиса, медведь и мотоцикл с коляской», 1969), «Կուղբերը գնում են հետքով» («Бобры идут по следу», 1970), «Անտառային ժամանակագրություն» («Лесная хроника», 1970), «Անտառային արահետում» (1975) ։
Արձագանքներ
Վյաչեսլավ Միխայլովիչ Կոտյոնոչկինը... իր ճանաչումը գտել է ամենափոքրերի համար նախատեսված չարաճճի, գեղեցիկ, ֆիլմ-հեքիաթներով՝ «Межа» (1967), «Անտառային արահետում» (1975), «Ո՞վ կստանա մրցանակը» (1979), «Նա բռնվեց» (1981), «Կատվիկը Լիզյուկովի փողոցից» (1988):
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վյաչեսլավ Կոտյոնոչկինի մուլտֆիլմեր Կատեգորիա:1975 մուլտֆիլմեր Կատեգորիա:Մուլտֆիլմեր նապաստակների մասին Կատեգորիա:Մուլտֆիլմեր աղվեսների մասին Կատեգորիա:Մուլտֆիլմեր կենդանիների մասին
Լամպեդուզա ի Լինոզա
Լամպեդուզա ի Լինոզա (Lampedusa e Linosa, Lampidusa e Linusa)), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 6537 մարդ (2013 թ.), բնակչության խտությունը կազմում է 259,2 մարդ/կմ²։ Զբաղեցնում է 25,48 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։
Կոմունայի կազմի մեջ է մտնում նաև Պելագյան կղզիները` Լամպեդուզան, Լինոզան և անմարդաբնակ Լամպիոնեն։
Բնակավայրի հովանավոր սուրբը Մարիամ Աստվածածինն է։ Բնակավայրի տոնը նշվում է սեպտեմբերի 22-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Կոլդո
Խեսուս Լուիս Ալվարես դե Էուլատե Գուերգե (Jesús Luis Álvarez de Eulate Güergue, ), ավելի հայտնի որպես Կոլդո (Koldo), անդորրացի ֆուտբոլիստ բասկյան ծագմամբ, դարպասապահ։ Անդորրայի ֆուտբոլի ազգային հավաքականի ներկայիս գլխավոր մարզիչ։ Կոլդոն եղել է Անդորրայի ազգային հավաքականի բազմամյա հիմնական դարպասապահը, որը հավաքականի կազմում անցկացրել է 78 հանդիպում։
2003 թվականին Անդորրայի ֆուտբոլի ֆեդերացիայի կողմից ճանաչվել է երկրի վերջին 50 տարիների լավագույն ֆուտբոլիստ։ Կոլդոն համարվում է անդորրական ֆուտբոլի լեգենդ։
Կենսագրություն
Խեսուս Լուիս Ալվարես դե Էուլատեն ծնվել է 1970 թվականի սեպտեմբերի 4-ին Իսպանիայում, Բասկերի Երկրի ատոմային շրջանում՝ Վիտորիա-Գաստեյս քաղաքում։ «Կոլդո» մականունը ստանալու համար նա պարտական է իր բասկյան ծագմանը, քանի որ այն համարժեք է իսպանական Լուիս անվանը ։
Ակումբային կարիերա
1989 թվականին Կոլդոն սկսել է իր ակումբային կարիերան «Աուրերա Վիտորիա» ակումբի կազմում, որն իր հարազատ քաղաքի գլխավոր ֆուտբոլային ակումբն էր։ 19 տարեկան հասակում դառնում է «Ատլետիկո Մադրիդ» ակումբի պահեստային դարպասապահը։ Ակումբի կազմում 1991 թվականին դառնում է Իսպանիայի գավաթի դափնեկիր, չնայած այն հանգամանքին, որ եզրափակչում նա մնացել էր պահեստային նստարաններին, իսկ թիմի հիմնական դարպասապահն էր Անխել Մեխիասը։ «Ատլետիկոյի» կազմում Կոլդոն այդպես էլ ինչ-որ խաղի չի մասնակցում ։
Որոշ ժամանակ անց Կոլդոն դառնում է «Տոլեդո» ակումբի ֆուտբոլիստը, որը հանդես էր գալիս Իսպանիայի երրորդ ֆուտբոլային դիվիզիոնում։ 1993-94 թվականների մրցաշրջանում հանդես գալով «Սալամանկայի» ակումբի կազմում, նա դառնում է Իսպանիայի Սեգունդա Բ դիվիզիոնի հաղթող, իսկ ակումբը ստանալով դիզիոնային մակարդակի բարձրացում սկսում է հանդես գալ Իսպանիայի երկրորդ դիվիզիոնում։
1994 թվականին Կոլդոն դառնում է «Անդորրա» ակումբի ֆուտբոլիստը։ Ակումբը տեղակայվում է Անդորրայի մայրաքաղաքում։ Ակումբի կազմում նա հայտնվում է իր հայրենակից Պեյո Բենգոեչեայի հրավերքով, ով հանդիսանում էր այդ ակումբի գլխավոր մարզիչը ։ «Անդորրա» ակումբը համարվում էր նույնանուն երկրի լավագույն ակումբը, սակայն նրանք հանդես էին գալիս Իսպանիայի ցածր դիվիզիոններում։ «Անդորրայի» կազմում որպես ֆուտբոլիստ հանդես գալու հետ համատեղ Կոլդոն աշխատում էր որպես Անդորրայի պատանեկան և երիտասարդական հավաքականների գլխավոր մարզիչ ։ Այս ակումբը Կոլդոն լքում է 2006 թվականին՝ մինչ այդ ակումբի կազմում անցկացնելով 12 մրցաշրջան։
2006-07 թվականների մրցաշրջանը Կոլդոն անցկացրել է «Բալագեր» ակումբի կազմում։ Այս ակումբում նա հասցնում է մասնակցել 10 հանդիպման, հետո կրկին համալրում է «Անդորրայի» կազմը, որտեղ և ավարտում է իր ֆուտբոլային կարիերան 2009 թվականին ։
Կարիերան հավաքականի կազմում
1998 թվականին նա առաջին անգամ հրավիրվում է ազգային հավաքականի կազմ գլխավոր մարզիչ Մանոել Միլուիրի կողմից։ Հավաքականի կազմում նա կատարում է իր նորամուտը 1998 թվականի հունիսի 3-ին կայացած Բրազիլիայի ազգային հավաքականի դեմ ընկերական խաղում ։ Կոլդոն դառնում է պատմության մեջ երրորդ դարպասապահը, որը պաշտպանում է ազգային հավաքականի դարպասները։
2003 թվականի նոյեմբերին Անդորրայի ֆուտբոլային ֆեդերացիան ճանաչում է Կոլդոյին Անդորրայի ֆուտբոլային պատմության վերջին հիսունամյակի լավագույն ֆուտբոլիստ։ Անձամբ Կոլդոն այսպիսի վերաբերմունքի վերաբերյալ արտահայտվել է հետևյալ կերպ․ «Յուրաքանչյուր դարպասապահ, ով հանդես է եկել Անդորրայի ազգային հավաքականի կազմում, ունի լավ հնարավորություններ իրեն ներկայացնելու առիթով․ աշխատանքը ամեն խաղում մեծ է» ։
2004 թվականի Եվրոպայի առաջնության որակավորման փուլում Անդորրայի հավաքականը բաց էր թողնում խաղում ոչ ավելի քան երեք գոլ, ինչը հավաքականի համար լավ արդյունք էր համարվում ։ Այս արդյունքի համար իր մեծ ներդրումը ուներ հենց Կոլդոն։ 2006 թվականի աշխարհի առաջնության որակավորման փուլում Անդորրան իր խմբում հավաքում է հինգ միավոր, ինչը հավաքականի լավագույն արդյունքն էր ընտրական և որակավորման փուլերում։
2008 թվականի Եվրոպայի առաջնության որակավորման փուլի շրջանակներում Կոլդոն մասնակցում է տեղի ունեցած 12 խաղերին և ստանում է երկու դեղին քարտ։ Ռուսաստանի ազգային հավաքականի դեմ կայացած տնային խաղում Կոլդոն հանդիպման ավելացված ժամանակի առաջին խաղակեսի ընթացքում ետ է մղում Դենիս Կոլոդինի 11 մետրանոց հարվածը։
2009 թվականի հունիսի 10-ին Կոլդոն հավաքականի կազմում որպես ավագ անցկացնում է իր վերջին հանդիպումը։ Այդ խաղն է դառնում 2010 թվականի աշխարհի առաջնության ընտրական փուլի շրջանակներում կայացած Անգլիայի ազգային հավաքականի դեմ խաղը, որն ավարտվում է Անդորրայի հավաքականի ջախջախիչ պարտությամբ (6:0) ։ Այդ խաղում Կոլդոն, 17 անգամ միջամտելով խաղին, թույլ չի տալիս մրցակցին գրանցել ավելի խոշոր հաշիվ։ Հանդիպման 79-րդ րոպեին հավաքականի գլխավոր մարզիչ Դավիդ Ռոդրիգոն Կոլդոյի փոխարեն խաղադաշտ է դուրս բերում դարպասապահ Ժոզեպ Գոմեսին։ Մարզադաշտում գտնվող երկրպագուները ոտքի ելած հրաժեշտ էին տալիս դաշտից հեռացող և միջազգային կարիերան ավարտող Կոլդոյին ։
Ընդհանուր հաշվով գաճաճ պետության և աշխարհի ամենաթույլ ազգային հավաքականներից մեկի կազմում Կոլդոն անցկացրել է 78 հանդիպում, բաց թողել 209 գոլ և այս ցուցանիշով դարձել Եվրոպայի ամենաշատ թվով գոլեր բաց թողնող դարպասապահներից մեկը ։ Կոլդոն Անդորրայի հավաքականի կազմում հանդես է եկել շուրջ 11 տարի և եղել է այդ շրջանում հավաքականի հիմնական դարպասապահը, այդ իսկ պատճառով էլ նա անդորրական ֆուտբոլի լեգենդներից մեկն է ։
Մարզչական կարիերա
2007 թվականին Կոլդոն գլխավորում է Անդորրայի մինչև 19 տարեկանների պատանեկան հավաքականը և որպես մարզիչ անցկացնում է 6 հանդիպում ։ 2009 թվականի մարտի 28-ին Կոլդոն եղել է Անդորրայի երիտասարդական հավաքականի գլխավոր մարզիչը, որի գլխավորությամբ այդ օրը երիտասարդական հավաքականների միջև ընթացող Եվրոպայի 2011 թվականի առաջնության շրջանակներում Անդորրայի հավաքականը հանդիպել է Ռումինիայի ազգային հավաքականին։ Խաղն ավարտվում է ռումինացիների հաղթանակով (2:0) ։
Օդիլոն Ռեդոն
Կենսագրություն
Օդիլոն Ռեդոնը ծնվել է 1840 թվականին։ Ապագա նկարչի մանկությունը անց է կացել Պեյեռբալդում (Բորդոյից մի քանի մղոն հարավ-արեւմուտք)։ Այստեղ նա 11 տարի մնացել է ստնտուի մոտ։ Տղան տառապում էր ընկնավորության նոպայով։ Ենթադրվում է, որ ծնողները նրան միտումնավոր թաքցրել են մարդկանց աչքից։
Ռավինի ճակատամարտ
Նախապատմություն
Պաղեստինում և Ասորիքում խաչակիրների դեմ Եգիպտոսի սուլթան Սալահ ադ Դինի հաջողություններից ոգևորված, Իկոնիայի թուրքմենների զորքերը՝ ոմն Ռոստոմի գլխավորությամբ ներխուժեցին Կիլիկյան Հայաստան, նպատակ ունենալով՝ ոչնչացնել հայկական պետականությունը և բռնատիրել երկիրը ։
Մարտը
Հայոց նորընծա իշխանապետ Լևոն Բ-ն, չսպասելով զորաժողովին, փոքրաքանակ ջոկատով հանկարծակիորեն գրոհում է թշնամու զորաճամբարի վրա, վերջիններս խուճապի են մատնվում։ Իսկ երբ Լևոն Բ-ն նիզակամարտում սպանում է Ռոստոմ զորավարին, վերջինիս խառնիճաղանջ հրոսակները դիմում են անկանոն փախուստի, տալով զգալի կորուստներ։ Ջախջախված թշնամու մնացորդներին հայկական ուժերը հետապնդում են մինչև սահմանային Ջահան գետի ափին գտնվող Սարավանդիքար բերդը։ Զարգացնելով հաջողությունը, Լևոն Բ-ն ազատագրում է հայաբնակ մի քանի շրջաններ ներառյալ Պռականան՝ կարևոր բերդով հանդերձ։ Ռավինի ճակատամարտը կարևոր նշանակություն է ունեցել Կիլիկյան Հայաստանի սահմանների անխախտությունը ապահովելու և պետության միջազգային հեղինակությունը բարձրացնելու գործում։
Գրականություն
Կատեգորիա:Ճակատամարտեր Կիլիկյան Հայաստանում
Օդիլոն Ռեդոն
Կենսագրություն
1851 թվականին Օդիլոնը վերադառնում է ընտանիք և ընդունվում դպրոց։ 1857 թվականին նա փորձում է ընդունվել փարիզյան Նրբագեղ արվեստների դպրոց, սակայն ձախողում է առաջին քննությունը։
1855 թվականին սովորում է Բորդոյում, տեղի նկարիչ-վերանորոգող Ստանիսլավ Գոռենի մոտ, որը նրան սովորեցնում է ջրաներկի տեխնիկան։ 3 տարի անց սիրողական նկարիչների ցուցահանդեսում նա ցուցադրում է 2 նկար։
1863 թվականին եղբայրը նրան ծանոթացնում է գրաֆիկ Ռուդոլֆ Բռեդենի հետ (պռոտոսիմվոլիստ), ով խորը ազդեցություն է թողնում Ռեդոնի՝ գրաֆիկ դառնալու որոշման վրա։
1864 թվականին սովորում է Փարիզի Նրբագեղ արվեստների դպրոցում՝ Ժան Լեոն Ժերոմի մոտ։ Վիմագրություն սովորել է Անրի Ֆանտեն-Լատուրի մոտ։ 1865-1870 թվականներին Ռեդոնը աշխատել է հիմնականում ածուխով, իր սև-սպիտակ մակերեսները նկարիչը կոչում էր «սև» կամ «մթություն» ։ Լինելով հիվանդագին կասկածամիտ մարդ՝ Ռեդոնը երկար ժամանակ չի կարողացել գտնել իր տեղը արվեստում, չի հավատացել, որ կարող է ստեղծել ինչ-որ արժեք ։ Օրինակ՝ 1868 թվականին, երբ նրա «Ռոլանդ Ռոնսևալիայի մnտ» նկարը ընդունվում է փարիզյան սրահի հանձնաժողովի կողմից, հեղինակը, վերջին րոպեին, վախենալով քննադատությունից, վերցնում է իր աշխատանքը։
1874 թվականի մարտին մահանում է նկարչի հայրը, ինչը մեծ ցնցում էր նկարչի համար, չնայած որ երբեք չի ձերբազատվում հոր նկատմամբ վրդովմունքից՝ իր մանկության  տարիների «անտուն» կարգավիճակի համար։ Հոր մահից հետո նա մեկնում է Փարիզ և նվիրվում արվեստին։
1879 թվականին Ռեդոնը վերջապես որոշում է թողարկել իր գծանկարների ալբոմը։ Այս ալբոմը կոչվում էր «Երազների աշխարհում», որին հաջորդում են ուրիշները՝ «Էդգար Պո» (1882), «Աղբյուրներ» (1883), «Ի պատիվ Գոյայի» (1885), «Սուրբ Անտոնիոսի գայթակղությունը» (1888, 1889, 1896), «Գուսթավ Ֆլոբեր» (1889), «Չարի ծաղիկներ» (1890), «Ապոկալիպսիս» (1899)։
Ստեղծագործական գործունեություն
1881 թվականին Ռեդոնը առաջին անգամ ցուցադրում է «Վի մոդեռն»-ի տարածքում իր «սև» նկարը։ 1886 թվականին մասնակցել է իմպրեսիոնիստների VIII և վերջին ցուցադրությունը։ Այդ ցիկլի ամբողջ աշխատանքները լի էին տարօրինակ արարածներով։
1890 թվականին Ռեդոնի ստեղծագործական դաշտում եղավ բեկումնալի, հենց այս ժամանակահատվածից սկսած նա դիմում է յուղաներկի, պաստելի օգտագործմանը,  ծաղիկներով էքսպերիմենտների կիրառմանը։ Այս փուլի  ստեղծագործություններին բնորոշ են բազմագույն երանգներ, թիթեռների, ծաղիկների մոտիվներ, կանացի պատկերներ՝ վառ բնանկարի ֆոնին։
Ցուցադրվել է 1906 թվականին Աշնանային սալոնում, 1913 թվականին՝ Նյու-Յորքի միջազգային ցուցահանդեսին։
«Սև» շրջան
Ռեդոնի այս շրջանի ստեղծագործություններն արդյունքն են նկարչին մանկության տարիներից անհանգստացնող դեպրեսիաների, որոնք պատճառն էին նկարչի ենթագիտակցական վախերի և սարսափների։ Ինչպես նկարիչն է նշել. Առանձնահատուկ է նրա «Սև ագռավ» գծանկարը, որտեղ ագռավը դիտվում է որպես մահվան դեսպան։ Նրան բնորոշ է նաև ահավոր մազակալած մարդկային դեմքերի պատկերումը։ Սիրել է օգտագործել հսկայական աչքի մոտիվը, ինչն իր արվեստում խորհրդանշում է վախի մղձավանջ։
«Պարսիֆալ» (1891) փորագրությունը գրաֆիկական արձագանք էր օպերային երաժիշտ Ռիխարդ Վագներին, ով 80-ականներին ցնցեց Փարիզը։ Ուղիղ գծերը և փափուկ օդային ֆորմաները կարծես մատնանշում են, ընդգծում Վագների երաժշտության գեղեցկությունը։
«Սև» շարքի կոմպոզիցիաներում գերիշխում են տագնապալի, սյուրռեալիստիկ շունչը։ Այս շարքի գործերից են «Օդային փուչիկ աչքի հետ», «Ժպտացող ցիկլոպ», «Լացող սարդ»,  «Ժպտացող սարդ», «Պարսիֆալ»։
Ծանոթագրություններ
Կատեգորիա:Ֆրանսիացի նկարիչներ Կատեգորիա:Սիմվոլիստ նկարիչներ Կատեգորիա:Պոստիմպրեսիոնիզմ Կատեգորիա:Ֆրանսիացի գրաֆիկներ Կատեգորիա:Ֆրանսիացի քանդակագործներ Կատեգորիա:Պոստիմպրեսիոնիստ նկարիչներ Կատեգորիա:Ֆրանսիացի փորագրիչներ Կատեգորիա:Ֆրանսիացի արվեստագետներ
Կոլդո
Մարզչական կարիերա
2010 թվականի փետրվարին Կոլդոն գլխավորում է Անդորրայի ազգային հավաքականը՝ այդ պաշտոնում փոխարինելով Դավիդ Ռոդրիգոյին, ով եղել էր հավաքականի մարզիչը սկսած 1999 թվականից։ Այսպիսով Կոլդոն դառնում է եվրոպական ազգային հավաքականների ամենաերիտասարդ գլխավոր մարզիչներից մեկը ։
2012 թվականի Եվրոպայի առաջնության ընտրական մրցաշարի շրջանակներում Անդորրայի հավաքականը մեկ գոլ է հեղինակում և բաց է թողնում 25-ը, ինչն այս ազգային հավաքականի համար այնքան էլ վատ արդյունք չէր։ 2012 թվականի մայիսի 30-ին հավաքականը Կոլդոյի գլխավորությամբ առաջին անգամ չի պարտվում․ Ադրբեջանի ազգային հավաքականի դեմ կայացած խաղն ավարտվում է ոչ-ոքիով ։ 2013 թվականի օգոստոսի 14-ին Անդորրան ոչ-ոքիով է ավարտում նաև Մոլդովայի ազգային հավաքականի դեմ խաղը։ 2014 թվականի աշխարհի առաջնության որակավորման փուլում Անդորրայի հավաքականը խմբում զբաղեցնում է 6-րդ հորիզոնականը։ Նրանց այս շրջանում չի հաջողվում գոլի հեղինակ դառնալ, սակայն փոխարենը նրանք իրենց դարպասն են ընդունում 30 գնդակ։
Անձնական կյանք
«Անդորրա» ակումբի կազմում հանդես գալու տարիներին Կոլդոն ծանոթանում է Պատրիսիա Մոլնեի հետ, ով RTVA հեռուստաալիքի հաղորդավարուհի էր։ Որոշ ժամանակ անց զույգն ամուսնանում է։ Նրանք ունեն երկու երեխա՝ տղան՝ Իկերը և աղջիկը՝ Նայան։ Կոլդոն հիմնականում աշխատում է բանկում։ Ավելի վաղ Կոլդոն աշխատում էր ապահովագրական ընկերությունում, սակայն կնոջ պատճառով սկսում է աշխատել բանկում, որի սեփականատերն է իր կնոջ հայրը ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Անդորրացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ատլետիկո Մադրիդի ֆուտբոլիստներ Կատեգորիա:Անդորրա ՖԱ-ի ֆուտբոլիստներ Կատեգորիա:Անդորրայի հավաքականի ֆուտբոլիստներ
Անտառային պատմություն (մուլտֆիլմ)
«Անտառային պատմություն» , Ալեքսանդր Իվանովի 1956 թվականին նկարված սովետական մուլտֆիլմ ատամները մաքրելու անհրաժեշտության մասին։
Սյուժե
Արջը գողանում է մեղուներով լի փեթակը և այնքան է ուտում մեղրը, միչև իր ատամները սկսում են ցավել։ Նա աղմկում է ու գոռգոռում, ինչի հետևանքով անտառի բոլոր բնակիչներն արթնանում են։ Բոլորը ինչով կարողանում են փորձում են օգնել նրան, սակայն ոչինչ չի ստացվում, բայց նրանք չեն ցանկանում բժիշկ կանչել։ Ի վերջո նապաստակը չի դիմանում և կանչում է ատամնաբույժ Կռունկին։ Նա մեծ ջանքերով հանում է արջի ատամը և փոխարենը դնում ոսկե ատամ և տալիս է նրան իր ատամի մածուկն ու խոզանակը։ Արջը բոլորին շնորհակալություն է հայտնում օգնության համար։
Ստեղծողները
Հնչյունավորել են.
Ծանոթագրություններ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1956 մուլտֆիլմեր Կատեգորիա:Ալեքսանդր Իվանովի մուլտֆիլմեր
Գրումո Նևանո
Գրումո Նևանո (Grumo Nevano), քաղաք Իտալիայում՝ Կամպանիա մարզի Նեապոլի գավառում։ Սահմանակից է Արցանո, Կազանդրինո, Ֆրատամաջորե, Սանտ'Անտիմո, Սանտ'Արպինո համայնքներին ։
Բնակչության թվաքանակը 2014 թվականի տվյալներով եղել է 18.076 : Բնակչության խտությունը կազմում է 9442 մարդ/կմ²։ Համայնքն զբաղեցնում է 2 կմ² տարածք։ Փոստային ինդեքս՝ 80028, հեռախոսային կոդ՝ 081:
Ժողովրդագրություն
'''Բնակչության թվաքանակի փոփոխությունները.
ՀՀ դատական դպրոց
Հայաստանի Հանրապետության դատական դպրոց, ՀՀ ԴԴ, ՀՀ դատարանների նախագահների խորհրդի կողմից հիմնված շահույթ ստանալու նպատակ չհետապնդող պետական ոչ առևտրային կազմակերպություն, որը իրականացնում է Հայաստանի Հանրապետության դատավորների վերապատրաստման, ինչպես նաև ՀՀ դատավորների թեկնածությունների ցուցակում ընդգրկված անձանց պատրաստման դասընթացներ ։
Իրավական հիմունքներ
Դատական դպրոցի գործունեությունը կարգավորվում է ՀՀ դատական օրենսգրքով և Դատական դպրոցի կանոնադրությամբ, ինչպես նաև «Պետական ոչ առևտրային կազմակերպությունների մասին» ՀՀ օրենքով այնքանով, որքանով այն իր էությամբ կիրառելի է ՀՀ դատական դպրոցի նկատմամբ և չի հակասում ՀՀ դատական օրենսգրքին։ Հատկանշական է, որ «Կրթության մասին» ՀՀ օրենքի պահանջները ՀՀ դատական դպրոցի վրա չեն տարածվում ։
Պատմություն
Հայաստանի դատական դպրոցը հիմնադրվել է Հայաստանի կողմից՝ ի դեմս Հայաստանի դատարանների նախագահների խորհրդի։ 2007 թվականին տեղի ունեցավ դպրոցի առաջին ընդունելությունը, որի արդյունքում Հայաստանի Նախագահ Ռոբերտ Քոչարյանը հաստատեց դատավորների թեկնածուների ցուցակը։ Առաջին ունկնդիրները դպրոցն ավարտեցին 2008 թվականի օգոստոսին ։
Գործառույթներ
ՀՀ դատական դպրոցի գործառույթներն են ՝
Դպրոցը տնօրենը նշանակվում է դպրոցի կառավարման խորհրդի կողմից՝ 5 տարի ժամկետով ։
Կառավարման մարմիններ
ՀՀ դատական դպրոցի կառավարումն իրականացնում են կառավարման խորհուրդը և տնօրենը։ Դատական դպրոցի կառավարման խորհուրդն իրականացնում է Դատական դպրոցի ընդհանուր կառավարումը և ընթացիկ գործունեության վերահսկողությունը ։
Դատական դպրոցի կառավարման խորհրդի անդամ են `
Ունկընդիրներ
Դատական դպրոցում ուսուցումը սկսվում է որակավորման ստուգման արդյունքների ամփոփումից հետո՝ հունվարին, և ավարտվում է նույն տարվա հուլիսի 31-ից ոչ ուշ։ Դատական դպրոցի ունկնդիր են դատավորների թեկնածությունների ցուցակում ընդգրկված անձինք (ՀՀ Դատական օրենսգրքի 117-րդ և 118-րդ հոդվածներին համապատասխան)։ Դատական դպրոցում ուսման ավարտմանը հաջորդող ամսվա մեկից Դատական դպրոցն ավարտածները պարտադիր ներգրավվում են աշխատանքի ՀՀ դատական դեպարտամենտի կենտրոնական մարմնում ։
Դպրոցը պարբերաբար նաև կազմակերպում և անցկացնում է վերապատրաստման դասընթացներ, որոնք պարտադիր են դատավորների և դատավորների թեկնածությունների ցուցակում ընդգրկված բոլոր անձանց համար ։
Ծանոթագրություններ
Կատեգորիա:ՀՀ դատական դպրոց
Պրիչտովսկի
Պրիչտովսկի (Причтовский), խուտոր Ռուսաստանի Ադըղեայի Հանրապետության Մայկոպի շրջանում։ Գտնվում է շրջկենտրոն Տուլսկիից 10 կմ հարավ, ծովի մակարդակից 250 մ բարձրության վրա։ Մտնում է Պոբեդայի գյուղական համայնքի կազմի մեջ։
Բնակչությունը
Բնակչության թվաքանակը կազմում է մարդ։
Պրիչտովսկիում բնակվում են հայեր, ադըղեներ և ռուսներ։
Պատմությունը
Պրիչտովսկին հիմնադրել են Սամսունի շրջակա գյուղերից եկած հայերը` 1918 թվականին։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Ադըղեայի Մայկոպի շրջանի բնակավայրեր Կատեգորիա:1918 թվականին հիմնադրված բնակավայրեր
Բարանի
Բարանի (Бараний), գետ Կամչատկա թերակղզի՝ Ռուսաստանում։ Գետի երկարությունը 11 կմ է։ Թափվում է Ստուդյոնայա գետի ձախ ափին՝ 48 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Արագիլները (հեքիաթ)
Արագիլները (Storkene), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1839 թվականին։
Սյուժե
Հեքիաթը պատմում է արագիլների ընտանիքի մասին. ընտանիքում ապրում էին հայր արագիլը, մայր արագիլը և նրանց չորս ճուտիկները։ Բակում խաղացող երեխաներից ամենաչարաճճին մի օր սկսում է արագիլների մասին մի երգ երգել, իսկ մյուսները ձայնակցում էին նրան։ Արագիլի ձագերը լսելով երգը, վախենում են և սկսում ճվճվալ։ Մայր արագիլը փորձում էր ամեն կերպ հանգստացնել նրանց։ Երեխաներից միայն Պետերը չէր երգում, որովհետև չէր ուզում բարկացնել թռչուններին ։ Մայր արագիլը իր ձագերին բացատրում է, թե ինչքան լավ կլինի, եթե նրանք թռչել սովորեն և հորդորում է չվախենալ երեխաների երգերից։ Մի օր էլ ճտերը սկսում են թռչել սովորել։ Երեք օր անց նրանք արդեն կարողանում էին թռչել, բայց ոչ շատ հեռու։ Իսկ որոշ ժամանակ անց նրանք արդեն շատ թեթև ու գեղեցիկ էին թռչում։ Աշնանը փոքրիկ արագիլները այնքան լավ էին թռչում, որ նրանք կարող էին մրցանակ ընտրել իրենց համար։ Արագիլները որոշում են քույրիկներ և եղբայրներ նվիրել խելոք երեխաներին, իսկ ամենաչար երեխային նվեր են տանում շատ խորը քնած փոքրիկի, որը երբեք չէր արթնանալու։
Խոսե Լուիս Կուևասի թանգարան
Խոսե Լուիս Կուևասի թանգարանը (Museo José Luis Cuevas) և Սանտա Ինես եկեղեցին (Iglesia de Santa Inés) գտնվում են Մեքսիկայի մայրաքաղաք Մեխիկոյի պատմական կենտրոնում՝ Սահմանադրության հրապարակում։ Երկու շինություններն էլ կառուցվել են որպես Սանտա Ինես մենաստանի համալիրի մաս։ Թանգարանը գտնվում է մենաստանի գաղութատիրական ժամանակաշրջանի բնակելի հատվածում։
Սանտա Ինես մենաստան
Մենաստանը հիմնադրվել է 1600 թվականին Դիեգո Կաբայերոյի և նրա կնոջ Դոնյա Ինես դե Վելասկոյի կողմից ։ Մենաստանն ի սկզբանե կառուցվել է 33 միանձնուհիներին (Քրիստոսի տարիքին համարժեք) ապաստան տալու համար։ Գաղութատիրացման շրջանում այստեղ հանգրվանել են նաև անօթևան որբերը, ովքեր օրը մեկ ժամ աղոթել են իրենց բարերարների համար ։
Մենաստանը գոյատևեց մինչև 1861 թվականը, երբ եկեղեցու գույքի ազգայնացմամբ մենաստանները լուծարվեցին։ Մենաստանի եկեղեցին և կացարանը առանձնացվեցին։
Սանտա Ինես եկեղեցին դեռևս շարունակում է իր գործառույթը։ Կացարանային հատվածը դարձել է մասնավոր սեփականություն և գործել որպես բնակելի տարածք, մինչև Խոսե Լուիս Կուևասը գնել է այն արվեստի իր նմուշների և Լատինական Ամերիկայի ժամանակակից արվեստի թանգարան ստեղծելու համար ։
1624 թվականին շենքը տուժել է ջրհեղեղից, 1639 թվականին՝ հրդեհից։ 1710 թվականին կառուցվել է շինության միակ աշտարակը, որի բարձրության շնորհիվ այն տեսանելի էր քաղաքի գլխավոր հրապարակից։ 18-րդ դարի վերջում շինության առաստաղը փտել էր և եկեղեցին ու աշտարակը վտանգված էին ։ Մարքիզ Լա Կադենայի հովանավորությամբ համալիրը վերանորոգվում է ։ 1861 թվականին «Բարեփոխումների պատերազմի» պատճառով մենաստանը փակվեց և միանձնուհիները տեղափոխվեցին սկզբում Սանտա Թերեզա լա Անտիգուա, այնուհետև՝ Սանտա Կատալինա դե Սիենա ։ Աշտարակը քանդվեց և եկեղեցին ու մենաստանն առանձնացվեցին մենաստանի բնակելի հատվածից և եկեղեցու ազգայնականացման պատճառով վաճառվեցին մասնավոր անձանց ։ 1932 թվականին մենաստանն ու եկեղեցին ճանաչվեցին ազգային հուշարձան, սակայն մինչև 1980 թվականի թանգարանային նախագծի մեկնարկը մնացին որպես մասնավոր բազմաբնակարանային համալիր ։
Սանտա Ինես եկեղեցի
Եկեղեցին ունի 2 մուտք, մեկը նվիրված է Սուրբ Ինեսին, մյուսը՝ Հակոբոս առաքյալին ։ Եկեղեցու դռները պատված են հարթաքանդակներով, որոնք արտացոլում են Սուրբ Ինեսին, միանձնուհիներին ու նրանց բարերարներին՝ Դոն Դիեգո Կաբայերոյին և Դոնյա Ինես դե Վալասկոյին։ Տեսարաններից մեկը պատկերում է Հակոբոս առաքյալին նրա նահատակվելուց հետո ։
Գմբեթը պատված է կղմինդրի նեղ շերտերով, որը հիշեցնում է ռեբոսո ոճի շալ ։ Ներսի բարոկկո ոճի բնօրինակ խորանը փոխարինվել է նեոդասական ոճի խորանով ։
Խոսե Լուիս Կուևասի թանգարան
1970-ական թվականների վերջում նկարիչ Խոսե Լուիս Կուևասը հավաքել էր Լատինական Ամերիկայի նկարիչների արվեստի գործերի մեծ հավաքածու՝ նպատակ ունենալով հիմնադրելու իր անունով թանգարան։ Մինչև թանգարանի համար հարմար տարածք գտնելը Կուևասը հավաքածուն պահում էր Կառիյո Գիլ թանգարանի պահեստում։ Քանի որ ինքը ծնվել էր Մեխիկոյի կենտրոնում, ցանկություն ուներ հենց այդ տարածքում թանգարանի համար տեղ գտնել։
1983 թվականին Սանտա Ինես մենաստանի շենքը ձեռքբերելուց և բնակիչների տեղափոխվելուց հետո սկսվեց վերաօգտագործման ծրագիրը։ Կուևասը կառավարական գործակալությունների և մասնավոր աջակիցների հետ միասին սկսեց վերականգնել շենքը և կատարել հնագիտական աշխատանքներ, որոնք բացահայտեցին հին շինարարական շատ տարրեր։ Վերականգնողական աշխատանքներն ավարտվեցին 1988 թվականին։
Չնայած այն հանգամանքին որ շենքը վերակառուցվեց համապատասխան գաղութային շրջանի տեսքի՝ Կուևասը մենաստանի բակի հատվածում ավելացրեց պլաստիկե գմբեթ՝ որպես հակադիր և ժամանակակից տարր ։ Թանագարանի մուտքն Ակադեմիա փողոցի 13 հասցեից է, Սանտա Ինես եկեղեցու կողքից ։ Թանգարանի բակում է գտնվում 8 մետր բարձրությամբ բրոնզե «La Giganta» («Հսկա կինը») քանդակը։ Կուևասն այս քանդակը ստեղծել է հենց այս վայրի համար ։
Խոսե Լուիս Կուևասի թանգարանը բացվել է 1992 թվականի հուլիսին ։
Հավաքածու
Թանգարանը ներառում է 19-20-րդ դարերի մեքսիկացի արվեստագետների աշխատանքներ՝ Ֆրանցիսկո Տոլեդո, Խուան Սորիանո, Վիսենտե Ռոխո Ալմասան, Մանուել Ֆելգուերես, Առնոլդ Բելկին, Գաբրիել Մակոտելա և միջազգային ժամանակակից արվեստագետների աշխատանքներ՝ Ռոբերտո Մատա, Ֆերնանդո դո Սզյուս Վարո, Լեոնորա Կարինգտոն և Ռեմեդիո Վարո ։
Արտաքին հղումներ
Կատեգորիա:Մեքսիկայի թանգարաններ Կատեգորիա:Մեքսիկայի եկեղեցիներ Կատեգորիա:Ժամանակակից արվեստի թանգարաններ
Տիկնիկը (վեպ)
Տիկնիկը (Lalka), լեհ գրող Բոլեսլավ Պրուսի (իրական անունը՝ Ալեքսանդր Գլովացկի) երկրորդ վեպն է։ Դրա առանձին մասերը գրվել են 1887-89 թվականներին և գրքով տպագրվել են 1890 թվականին։ Վեպը շատերի, այդ թվում նաև Նոբելյան մրցանակակիր Չեսլավ Միլոշի կողմից, բնորոշվել է որպես լավագույն լեհական վեպ։ Ըստ Պրուսի կենսագիր Զիգմունտ Սվեյկովսկու, 19-րդ դարի համաշխարհային գրականության մեջ այն եզակի տեղ ունի և ներկայացնում է հասարակության ամբողջական պատկերը։ Չնայած «Տիկնիկը» իր վերնագիրը ստացել է ֆիլմի մի փոքր դրվագից, որը պատմում է գողացված խաղալիքի մասին, ընթերցողները հիմնականում պնդում են, որ այն ներկայացնում է կոնկրետ անձի՝ երիտասարդ արիստոկրատ Իզաբելլա Լեչկային։ Պրուսը դեռ սկզբից որոշել էր գիրքն անվանել «Երեք սերունդ»։ «Տիկնիկը» թարգմանվել է քսանմեկ լեզուներով և դրա հիման վրա նկարահանվել են մի քանի ֆիլմեր և կարճամետրաժ հեռուստասերիալներ։
Բարի գալուստ Ռայլիի մոտ
«Բարի գալուստ Ռայլի» (Welcome to the Rileys), 2010 թվականի անկախ ամերիկյան դրամա, ռեժիսոր Ջեյք Սքոթ, սցենարի հեղինակ`Քեն Հիքսոն։ Գլխավոր դերերում նկարահանվել են` Քրիստեն Ստյուարտը, Ջեյմս Գանդոլֆինին և Մելիսա Լեոն։ Ֆիլմն առաջին անգամ ցուցադրվել է 2010 թվականին ՝ Սանդենս կինոփառատոնում ։
Տիկնիկը (վեպ)
Կառուցվածք
Վեպն իր մեջ ամփոփում է երկու տարբեր պատմություններ։ Առաջինը սկսվում է 1878 թվականից` պատմելով գլխավոր հերոս Ստանիսլավ Վոկոլսկու գործունեության մասին։ Մյուս պատմության մեջ հիշատակվում է Վոկոլսկու ավագ ընկերը, Իգնասի Ռզեցկին, և ընթերցողին վերադարձնում է 1848-49 թվականներ։ Բոլեսլավ Պրուսը «Տիկնիկը» գրել է մեծագույն ուշադրություն դարձնելով Վարշավայի արտաքին մանրամասնություններին։ Այդ նկարագրության շնորհիվ հնարավոր էր պատկերացնել այնտեղի բոլոր կառույցները։ Վոկուլսկին իբրև թե ապրել է Կրակովյան արվարձաններ փողոցում, որտեղ նաև գտնվել է նրա խանութը ։
Բարի գալուստ Ռայլիի մոտ
Սյուժե
Դագը և Լոիս Ռայլին սկսեցին միմյանցից հեռանալ իրենց դստեր Էմիլիի մահից հետո։ Մինչ Լոիսը պայքարում է շարունակական մեղքի զգացման դեմ, Դագը փորձում է մոռանալ իրեն` տեղի մատուցողուհի Վիվիանի հետ սիրավեպի միջոցով։ Ժամանակի ընթացքում Լոիսը ամբողջովին փակվում է իր մեջ՝ վախենալով դուրս գալ փողոց։ Եվ երբ Վիվիենը հանկարծամահ է լինում, Դագը գործուղման ընթացքում գնում է գիշերային ակումբ, փորձելով հասկանալ ներկայիս կյանքի իրավիճակը։ Հանդիպելով անչափահաս մարմնավաճառ Մելորիին, որն անսովոր նման է իր հանգուցյալ դստեը, Դագը նրան անսպասելի առաջարկ է անում. Նրան ամեն օր վճարել $ 100 միայն այն բանի համար, որ թույլ տա բնակվել իր փոքրիկ բնակարանում, առանց հարաբերությունների։ Մալյորին անմիջապես համաձայնվում է, և Դագը զանգում է Լոիսին ՝ ասելով, որ այլևս չի գա տուն։ Ժամանակի ընթացքում Մելորին ընտելանում է Դագի ներկայությանը, որը փորձում է ստիպել նրան խուսափել հայհոյելուց ՝ յուրաքանչյուր վատ բառի համար դոլար վերցնելով։ Միևնույն ժամանակ, տանը, Լոիսը որոշում է գնալ ամուսնու հետևից, նույնիսկ եթե դա նշանակում է վերջին մի քանի տարիներին առաջին անգամ տնից հեռանալ։ Առաջին պահերին նա նույնիսկ չի կարող հասնել փոստային բաժանմունք, բայց մի քանի փորձերից հետո նա կարողանում է մեքենան հանել մայրուղի ՝ ուղևորվելով դեպի հարավ։ Երբ Լոիսը ժամանում է Լուիզիանա և հայտնաբերում, որ ամուսինը ապրում է գռեհիկ, անչափահաս մարմնավաճառի հետ, առաջին արձագանքը ցնցում էր։ Բայց Դագի նման, նա արագորեն ջերմանում է Մելորիի հանդեպ ՝ Էմիլիին առանձնահատուկ նմանության պատճառով։ Կարճ ժամանակ անց Լոիսը նույնպես տեղափոխվում է Մելորիի մոտ, և նրանց մեջ ձևավորվում է շատ անսովոր ընտանեկան հարաբերություններ։ Ավելի ուշ, երբ Լոիսը փորձում է հետ պահել Մելորիին մարմնավաճառությամբ զբաղվելուց, լարվածությունը մեծանում է։ Բայց երբ Մելորին հաճախորդի կողմից դաժան ծեծի ենթարկված հայտնվում է ոստիկանության բաժանմունքում, Դագը և Լոիսը շտապում են նրա մոտ։
Տիկնիկը (վեպ)
Սյուժե
Վոկուլսկին իր գործունեությունը սկսել է որպես մատուցող, Վարշավայի Հոփֆեր ռեստորանում։ Նա լեհ ազնվական աղքատացած ընտանիքի ժառանգ էր և երազում էր իր տեղը գտնել գիտության մեջ։ 1863 թվականին, ռուսական տերության դեմ ձախողված ապստամբությանը մասնակցելուց հետո նա աքսորվում է Սիբիր։ Վարշավա վերադառնալով նա դառնում է վաճառող Մինչելի տնտեսական խանութում։ Ամուսնանալով նախկին սեփականատիրոջ այրու հետ (ով ևս շուտով մահանում է), նա գումար է վաստակում և համագործակցում է ռուսական առևտրական գործընկերության հետ։ 1877-78 թվականներին ռուս–թուրքական պատերազմի ընթացքում այս երկու առևտրականները գնում են Բուլղարիա, և Վոկուլսկին իր կարողությունների սահմանում մատակարարում է ռուսական բանակին։ Գործարար Վոկուլսկին սիրահարվում է սնանկ արիստոկրատ Թոմաս Լեչկիի դուստր Իզաբելլային։
Բարի գալուստ Ռայլիի մոտ
Նկարահանման վայրը
Նկարահանումները տեղի են ունեցել Նյու Օռլեանում 2008 թվականի վերջին ։
Քննադատություն
Ֆիլմը ցուցադրվել է 2010 թվականին ՝ Սանդենս փառատոնում։ Ֆիլմը արժանացել է ինչպես դրական, այնպես էլ բազմաթիվ բացասական գնահատականների։
Տիկնիկը (վեպ)
Սյուժե
Բացի վեպում ներկայացվող Վոկուլսկիի և Ռզեցկիի երկու իրար հաջորդող սերունդները, պատմությունը նաև ընդգրկում է երրորդ սերունդ մարմնավորված Ջուլիան Օչորովիզին մի քանի ուսանողների և Վոկուլսկու խանութի երիտասարդ վաճառողին։ Ուսանողներից մեկը հալումաշ եղած մի երիտասարդ էր, ով բնակվում էր գարշահոտ տանը և շարունակական վեճերի մեջ էր տանտիրոջ հետ ամսավճարի պատճառով։ Նրանք ապստամբներ էին, տարօրինակ խաղերի սիրահարներ և հավանաբար նաև սոցիալիստներ։
Բարի գալուստ Ռայլիի մոտ
Քննադատություն
USA Today-ի քննադատը ասել է. «Անչափահաս մարմնավաճառի և կես դրույքովմերկապարուհու դերը գիշերային ակումբում, որը կատարում էր Քրիստենը, պետք է սկանդալ դառնար։ Նրանք, ովքեր սովոր են նրան տեսնել միայն որպես սիրահարված Բելլա «Մթնշաղ»-ից, կարող են ցնցվել։ Մյուսները, ովքեր նրան գիտեն «Մշակույթի և հանգստի պարկ» ֆիլմից, կտեսնեն նրա գեղարվեստական ​​տաղանդի բազմակողմանիության հաստատումը։ Ստյուարտը արժանի է հարգանքի, իրեն նորովի գտնելու փորձի համար։ Շատ հեշտ կլիներ նկարահանվել ինչ-որ ռոմանտիկ կատակերգության մեջ ՝ հոնորար վաստակելով Մթնշախի սագայի հաջորդականությունից ... Փոխարենը, Ստյուարտը ինքն իրեն մարտահրավեր է նետում։ Եվ հեռուստադիտողներին նույնպես» ։
Տիկնիկը (վեպ)
Սյուժե
«Տիկնիկի» սյուժեի կիզակետում էր գտնվում Վոկուլսկու սիրահարվածությունը նրան ուշադրություն չդարձնող Իզաբելլայի նկատմամբ։ Իզաբելլան Վոկուլսկուն պատկերացնում էր որպես պլեբեյ ինքնակոչ, ով ներխուժել էր իր կյանք։ Նրա համար այն մարդիկ, ովքեր իր արիստոկրատական խավից ցածր էին գտնվում, հազիվ թե մարդ են։ Վոկուլսկու՝ Իզաբելլայի սիրտը նվաճելու ձգտումները նպաստում են նրան, որ նա սկսում է հաճախել թատրոն և բարձրաշխարհիկ վայրեր, որ որպեսզի օգնի աղջկա` ֆինանսական խնդիրներ ունեցող հորը, գործարքի մեջ է մտնում մի հաջողակ ընկերության հետ։
Բարի գալուստ Ռայլիի մոտ
Քննադատություն
The Washington Post- ը ֆիլմը անվանել է «ձանձրալի, միևնույն ժամանակ կանխատեսելի և անհասկանալի», իսկ Wall Street Journal- ը ՝ «ևս մեկ ձանձրալի պատմություն անկման և հաղթահարման մասին» ։
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան դրամա ֆիլմեր
Տիկնիկը (վեպ)
Ալտեր էգո
Վոկուլսկին և Ռզեցկին մի քանի ձևով ալտեր էգո են հանդիսանում գրքի հեղինակի համար։ Հիասթափված գիտնական Վոկուլսկիի դերի մեջ Պրուսը պատկերել է իր սեփական կերպարը։ Դեպի Փարիզ ուղևորության ժամանակ գլխավոր հերոսը հանդիպում է ծեր գիտնական Գեյստին (ում անունը գերմաներենից թարգմանած նշանակում է հոգի), Գեյստը փորձում էր հայտնաբերել մի մետաղ, որը ավելի թեթև կլիներ, քան օդը ։ Վոկուլսկին «կիսվում էր» երկու մտքի` Իզաբելլայի հանդեպ իր ողբերգական սիրո և Գեյստի հայտնագործությանը մասնակցելու, Փարիզում մնալու ցանկության միջև։ «Տիկնիկը» հարուստ է դերերի բազմազանությամբ և Վարշավայի ամենօրյա կյանքին վերաբերվող դիտարկումներով։
Ես, տատիկը, Իլիկոն և Իլարիոնը (ֆիլմ)
Ես, տատիկը, Իլիկոն և Իլարիոնը (მე, ბებია, ილიკო და ილარიონი), 1963 թվականին «Վրացֆիլմ» կինոստուդիայում նկարահանված գեղարվեստական ֆիլմ ։ Նկարահանվել է ռեժիսոր Թենգիզ Աբուլաձեի կողմից Նոդար Դումբաձեի համանուն վեպի հիման վրա։
Տիկնիկը (վեպ)
Թարգմանություններ
«Տիկնիկը» թարգմանվել է քսանմեկ լեզուներով. հայերեն, չեխերեն, բուլղարերեն, հոլանդերեն, անգլերեն, էստոներեն, վրացերեն, ֆրանսերեն, գերմաներեն, հունգարերեն, լատվերեն, իտալերեն, լիտվերեն, մակեդոներեն, ռոմաներեն, ռուսերեն, սերբերեն, սլովակերեն, սլովեներեն, իսպաներեն, ուկրաիներեն ։
Ես, տատիկը, Իլիկոն և Իլարիոնը (ֆիլմ)
Սյուժե
Ֆիլմը պատմում է Զուրիկոյի մասին, ով գյուղացի տղա է։ Գործողությունները տեղի են ունենում նախապատերազմական Վրաստանում։ Զուրիկոն սովորում է դպրոցում, սիրահարվում է առաջին անգամ, պատերազմ է ճանապարհում իր համագյուղացիներին, դիմավորում հաղթանակը։ Դպրոցն ավարտելուց հետո Զուրիկոն մեկնում է Թբիլիսի՝ կրթությունը շարունակելու։ Ուսումն ավարտելուց նա հետո վերադառնում է հայրենի գյուղ՝ իր առաջին սիրո ու ընկերների մոտ։
Տիկնիկը (վեպ)
Ծանոթագրություններ
Կատեգորիա:Լեհերեն վեպեր Կատեգորիա:1889 վեպեր Կատեգորիա:Լեհաստանի գրականություն
Ես, տատիկը, Իլիկոն և Իլարիոնը (ֆիլմ)
Արտաքին հղումներ
Կատեգորիա:Վրացական ֆիլմեր Կատեգորիա:1963 ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Թենգիզ Աբուլաձեի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային կինոկատակերգություններ
Շոմվուկվա (գետ)
Շոմվուկվա  (Шомвуква), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմ գետի ձախ ափից 274 կմ հեռավորության վրա։ Գետի երկարությունը կազմում է 78 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Ցվետոչնի
Ցվետոչնի (Цветочный, Къэгъэгъалъ), ավան Ռուսաստանի Դաշնության Ադըղեայի Հանրապետության Մայկոպի շրջանում։ Տեղակայված է Բելայա գետի ափին։ Գտնվում է շրջկենտրոն Տուլսկիից 1.5 կմ հարավ, ծովի մակարդակից 261 մ բարձրության վրա։ Մտնում է Տիմիրյազևսկայայի գյուղական համայնքի կազմի մեջ։
Բնակչությունը
Բնակչության թիվը կազմում է մարդ։
Արտաքին հղումներ
Կատեգորիա:Ադըղեայի Մայկոպի շրջանի բնակավայրեր
Երկու մայրերը
«Երկու մայրերը» (The Two Mothers), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1852 թվականին։ Ներկայումս նկարը գտնվում է Լիվերպուլի Ուոլքեր պատկերասրահի հավաքածուում։